31997D0020
L 006/46
JURNALUL OFÍCIAL AL UNIUNII EUROPENE
DECIZIA COMISIEI
din 17 decembrie 1996
de stabilire a listei țărilor terțe care îndeplinesc condițiile de echivalență pentru producerea și comercializarea moluștelor bivalve, a echinodermelor, a tunicatelor și a gasteropodelor marine
(Text cu relevanță pentru SEE)
(97/20/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 91/492/CE a Consiliului din 15 iulie 1991 privind condițiile de sănătate pentru producerea și comercializarea moluștelor bivalve vii (1), modificată ultima dată de Actul de aderare a Republicii Austria, Republicii Finlanda și Regatului Suediei, în special articolul 9 alineatul (3) litera (a),
întrucât Comisia a stabilit condițiile speciale care reglementează importurile de moluște bivalve vii, de echinoderme, de tunicate și de gasteropode marine pentru anumite țări terțe;
întrucât Comisia a stabilit un certificat standard de sănătate pentru importurile de moluște bivalve vii, de echinoderme, de tunicate și de gasteropode marine provenind din țări terțe care nu se află încă sub incidența unor astfel de decizii;
întrucât este necesară stabilirea unei liste a țărilor care îndeplinesc condițiile de echivalență menționate la articolul 9 alineatul (2) din Directiva 91/492/CEE și care pot astfel să garanteze că moluștele exportate către Comunitate îndeplinesc condițiile de sănătate stabilite pentru protecția sănătății consumatorilor;
întrucât această listă trebuie să includă țările terțe pentru care au fost deja adoptate decizii specifice precum și țările terțe care îndeplinesc condițiile prevăzute la articolul 9 alineatul (2) și pentru care se poate stabili o listă provizorie a unităților autorizate, în conformitate cu procedura prevăzută în Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a unor liste provizorii de unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (2);
întrucât articolul 3 alineatul (4) litera (b) din Directiva 91/493/CEE a Consiliului din 22 iulie 1991 privind condițiile de sănătate pentru producția și comercializarea produselor pescărești (3) stabilește că moluștele bivalve prelucrate trebuie să respecte, înainte de prelucrare, prevederile Directivei 91/492/CEE; întrucât, în consecință, lista țărilor terțe care îndeplinesc condițiile prevăzute în Directiva 91/492/CEE trebuie aplicată și în cazul importurilor de moluște bivalve vii, de echinoderme, de tunicate și de gasteropode marine;
întrucât lista țărilor terțe este întocmită fără a aduce atingere prevederilor naționale sau comunitare privind protecția sănătății animale sau a mediului;
întrucât dispozițiile prezentei deciziei sunt conforme cu avizul comitetului veterinar permanent,
ADOPTĂ PREZENTA DECIZIE:
Articolul 1
Țările terțe care îndeplinesc condițiile de echivalență prevăzute la articolul 9 alineatul (3) litera (a) din Directiva 91/492/CEE privind producerea și comercializarea moluștelor bivalve vii, a echinodermelor, a tunicatelor și a gasteropodelor marine sunt enumerate în anexa la prezenta decizie.
Articolul 2
Fără a aduce atingere prevederilor menite să protejeze sănătatea animală sau mediul, statele membre se asigură că importul de moluște bivalve vii, de echinoderme, de tunicate și de gasteropode marine destinate, indiferent de formă, consumului se face doar din țările terțe enumerate în anexă.
Articolul 3
Dispozițiile articolului 2 nu se aplică în cazul mușchilor aductori ai pectinidae-lor în afara animalelor de acvacultură separate complet de viscere și gonade.
Articolul 4
Prezenta decizie se aplică de la 1 iulie 1997.
Articolul 5
Prezenta decizie se adresează statelor membre.
Adoptată la Bruxelles, 17 decembrie 1996.